OzLabs/hebrew-wiki-articles huggingface dataset:
מחנה שטרסהוף

מפת מחנות ריכוז והשמדה באירופה <small>(לחצו להגדלה)</small>
מחנה שְטרָסהוֹף (Strasshof) באוסטריה היה מחנה קליטה ותחנת מעבר ליהודים מגורשים, לפני העברתם לעבודות כפייה, בשלהי מלחמת העולם השנייה.

==הרקע==
ב-1944, בעיצומו של הגירוש המהיר של יהודי הונגריה אל מחנות ההשמדה, התקיים משא ומתן על העברת כסף וסחורות לגרמנים תמורת שחרור יהודים – העסקה שכונתה סחורה תמורת דם. במסגרתה הסכים אדולף אייכמן להתיר לקבוצה נבחרת של יהודים להגר אל מחוץ לשטחי הכיבוש הגרמני. כמחווה של רצון טוב הסכים גם "להקפיא" מספר משלוחי רכבות, שנוסעיהן היהודים היו אמורים להישלח לאושוויץ, ולהחזיקם באופן זמני במחנות עבודה.

בעת ניהול המשא ומתן, פנה ראש עיריית וינה, קרל בלשקה, שעירו סבלה ממחסור בידיים עובדות עקב גיוס הגברים למלחמה, אל "המשרד הראשי לביטחון הרייך" וביקש שישלחו אליו יהודים לעבודות כפייה. 'המשרד' נעתר לבקשה וביוני 1944 ניתנה הוראה להסיט ממסלולן המקורי לאושוויץ מספר רכבות משא עמוסות כל אחת בלמעלה מ-3,000 יהודים לעבר מחנה שטרסהוף.

==המחנה==
מחנה שטרסהוף הוקם סמוך לעיירה אוסטרית קטנה באותו שם, השוכנת כ-20 ק"מ מזרחית לווינה.
עוד בתחילת מלחמת העולם השנייה הוכשר שטח המחנה והוקמו בו שורות צריפים בתוך מתחם מגודר היטב. המחנה והצריפים, שמשו כמקום משכנם של אסירי עבודה ושבויי מלחמה, אוקראינים ורוסים, במשך כל שנות הלחימה. מיקומו על צומת דרכים מרכזית, איפשר לאנשי האס אס לעשות בו שימוש מיידי עם בואם של "המשלוחים המוקפאים".

==המיון==
כ-21,000 איש הגיעו אל המחנה, רובם מגורשים, יהודי הונגריה. בהגיעם שהו בו מספר ימים ועברו מיון – הבריאים והכשירים לעבודה הועברו לפיקוח של מרכז מנהלי בווינה, בראשותו של הרמן קרומיי, ונשלחו לשמש ככוח עזר בעבודות בנייה, חקלאות, ניקיון ותחזוקה. המגורשים עבדו בחוות חקלאיות, בכפרים, במוסדות ציבור וברחובות וינה וערים אחרות במזרח אוסטריה. הם חיו בקרב בני העם האוסטרי, נתונים למרותם של אזרחים או פקידי ממשל, והתגוררו בקבוצות או כיחידים בתחומי המקום בו הועסקו.

רוב היהודים מ"מגורשי שטרסהוף" ניצלו ממוות בטוח ושרדו את המלחמה. רק מעטים, שלא עברו בהצלחה את המיון, נשלחו למחנות השמדה.
בין המגורשים היה גבוה במיוחד מספרן של משפחות גרעיניות שנותרו בחיים. בגלל אופיו של הגירוש ההמוני והמהיר מהונגריה, הועלו הורים עם ילדיהם אל הרכבות, בהמוניהם, הישר מנקודות איסוף ללא מיון מקדים. כך הגיעו לשטרסהוף משפחות בהרכב מלא או חסר. עובדה זו השפיעה גם על הקריטריונים למשלוח המגורשים לעבודות - אחד הקריטריונים שנקבעו היה כי משפחה בה לפחות מחצית מילדיה כשירים לעבודה, תישלח כולה לעבודות הכפייה.

מחנה שטרסהוף פעל עד סוף שנת 1944, עת הופצץ על ידי כוחות בנות הברית. 

==לקריאה נוספת==
*ההגליה : עדויות מגורשים מהונגריה לאוסטריה בתקופת השואה / נערכו והוסברו על ידי צבי נשיא. (1995)
*שלומי רוזנפלד, [https://www.shlomirosenfeld.co.il/strasshof מעמק עכור אל פתח תקווה] (2013).

==קישורים חיצוניים==

*[http://www.yadvashem.org/odot_pdf/Microsoft%20Word%20-%201640.pdf מחנה שטרסהוף] באתר יד ושם
*[http://www.kvgeva.org.il/~info/daf/archive/1899/maina.php סיפורו של אמנון רונן על הרכבת שהגיעה לשטרסהוף] 
*[https://74a32f15-bbde-4fea-a9ac-e9305e688bb0.usrfiles.com/ugd/74a32f_c9f3f2f0c6bb466eba9dda410a87974b.pdf סיפורו של נתן גולדשטיין על רכבת בהילוך חוזר – פרק מהספר מעמק עכור לפתח תקווה מאת שלומי רוזנפלד]

==הערות שוליים==

קטגוריה:סחורה תמורת דם
שטרסהוף
קטגוריה:אוסטריה תחתית
שטרסהוף
נקסטקום

קבוצת נקסטקום היא חברה ציבורית הנסחרת בבורסה לניירות ערך בתל אביב. הקבוצה עוסקת בתכנון הנדסי הקמה ותחזוקה של תשתיות טלקום ורשתות תקשורת קווית ותקשורת אלחוטית.
==היסטוריה==
החברה הוקמה בשנת 1992 על ידי גיא ישראלי. בשנת 2006 הונפקה החברה בורסה לניירות ערך בתל אביב וגייסה סכום של כ-42 מיליון שקל, לפי שווי שוק של כ-61 מיליון שקל.

בשנת 2007, זכתה במכרז לביצוע תשתיות תקשורת עבור משרד הביטחון בהיקף של כ-120 מיליון שקל, כחלק של מהלך של הוצאת פעילות זאת, שהייתה מבוצעת על ידי חיל הקשר והתקשוב למיקור חוץ. חברה הבת "אנטנות הראל" (אותה רכשה בינואר 2007) גם זכתה באותה שנה בשני מכרזים של משרד הביטחון, בהיקף כולל של 21 מיליון שקל, להקמת תרנים ומגדלי תקשורת עבור צה"ל. בשנת 2011, זכתה במכרז נוסף לביצוע תשתיות תקשורת נתונים עבור משרד הביטחון, בהיקף של כ-70 מיליון שקל.

בשנת 2008, זכתה בפרויקט ראשון ביבשת אפריקה.

במאי 2017, שוב דיווחה על זכייה במכרז בהיקף של 35 מיליון שקל עם משרד הביטחון, ובאוגוסט 2018 בחוזה נוסף בסך 100 מיליון שקל.

==פעילות==
במסגרת הקבוצה פועלות מספר חברות בנות, המתמחות בפעילויות הקמת תשתיות תקשורת ורשתות תקשורת, החל משלב האפיון, בחירת פתרון, תכנון, אספקת ציוד, יישום הרשת הפסיבית והאקטיבית ותפעול, תמיכה ותחזוקה.
נקסטקום עוסקת בקמת תשתיות תקשורת לשירותי נתונים, ובפרט נתוני שמע ווידאו, ופרויקטי רשתות NGN MPLS/IP, רשתות Wimax.

בשנת 2010, נכנסה החברה לתחום התשתיות לאנרגיה סולארית באמצעות חברה בת חדשה, נקסטקום אנרג'י.

בשנת 2018, זכתה יחד עם חברת מנרב, במכרז להקמת חוות טורבינות רוח בעמק הבכא עבור חברת אנלייט אנרגיה מתחדשת.

==קישורים חיצוניים==
* 

==הערות שוליים==

__חייב_תוכן_עניינים__

קטגוריה:חברות הנסחרות בבורסה לניירות ערך בתל אביב
קטגוריה:אנרגיה מתחדשת
קטגוריה:אנרגיה סולארית
טד נאש (סקסופוניסט, נולד ב-1960)

טד נאש (באנגלית: Ted Nash; נולד ב-28 בדצמבר 1960) הוא מלחין ג'אז ונגן סקסופון. הוא אחיינו של הסקסופוניסט טד נאש שהיה חבר בקבוצת הנגנים של Hollywood recording studios. טד נאש נודע בזכות היותו נגן בתזמורת של מרכז לינקולן המנוהלת על ידי וינטון מרסליס, חבר בקבוצות מלחיני ג'אז וקבוצות נוספות שהוא עומד בראשן.

==קישורים חיצוניים==

==הערות שוליים==

קטגוריה:מוזיקאים אמריקאים
קטגוריה:סקסופוניסטים אמריקאים
קטגוריה:נגני ג'אז: סקסופוניסטים
קטגוריה:אמריקאים שנולדו ב-1960
טד נאש (סקסופוניסט, נולד ב-1922)

תיאודור מלקולם נאש (באנגלית: Theodore Malcolm "Ted" Nash; 31 באוקטובר 1922 - 12 במאי 2011) היה נגן סקסופון, חליל וקלרינט והיה חבר בקבוצת הנגנים של Hollywood recording studios שנים רבות.
==דיסקוגרפיה==
===נגן מוביל===
* The Brothers Nash - Liberty 6011 (also Fresh Sound CD 2229)
* Star Eyes, The Artistry of Ted Nash - Columbia CL 989
* Peter Gunn - Crown Records CLP 5101 (also Fresh Sound CD 2009)

===נגן ליווי===
====עם ג'ורג'י אולד====
* In the Land of Hi-Fi with Georgie Auld and His Orchestra (EmArcy, 1955)

====עם הנרי מנציני====
* The Music from Peter Gunn (RCA Victor, 1959)
* More Music from Peter Gunn

====עם לאלו שיפרין====
* Che! (soundtrack) (Tetragrammaton, 1969)

==קישורים חיצוניים==

* [http://www.oldies.com/artist-biography/Ted-Nash-Still-Evolved.html ביוגרפיה] באתר oldies

קטגוריה:מוזיקאים אמריקאים
קטגוריה:סקסופוניסטים אמריקאים
קטגוריה:נגני ג'אז: סקסופוניסטים
קטגוריה:אמריקאים שנולדו ב-1922
קטגוריה:אמריקאים שנפטרו ב-2011
טד נאש (חותר)

תיאודור "טד" אליסון נאש (באנגלית: Theodore "Ted" Allison Nash; 29 באוקטובר 1932 – 3 ביולי 2021) היה חותר תחרותי ומאמן חתירה אמריקאי, אלוף אולימפי (רומא 1960) ומאמן נבחרת ארצות הברית ב-11 אולימפיאדות ברציפות מאז 1960.

== ביוגרפיה ==
===אלוף אולימפי===
באולימפיאדת רומא (1960) זכה נאש במדליית זהב בחתירה לרביעיות ובאולימפיאדת טוקיו (1964) הוא זכה במדליית ארד גם כן בחתירה לרביעיות.

במשחקים הפאן-אמריקאיים שנערכו ב-1959 ו-1963 הוא זכה במדליות זהב.

נפטר ב-3 ביולי 2021.

== קישורים חיצוניים ==

קטגוריה:אלופים אולימפיים אמריקאים: חתירה
קטגוריה:זוכי מדליית ארד אולימפית מארצות הברית
קטגוריה:אמריקאים שנולדו ב-1932
קטגוריה:אמריקאים שנפטרו ב-2021
יצחק ירון

יצחק ירון (1935 - 2 בנובמבר 2015) היה ראש העיר השלישי של גבעתיים, בין השנים 1978–1993.

== ביוגרפיה ==
נולד בחדרה בשם יצחק פייפר. למד בבית הספר החקלאי בנהלל, בוגר בית המדרש למורים בגבעת השלושה והאוניברסיטה העברית בירושלים.

בשנים 1968–1970 עבד כמנהל בית הספר היהודי באורוגוואי. בין השנים 1973–1974 ירון עבד כמורה וכמנהל בית הספר היסודי אופקים בגבעתיים. היה חבר הסתדרות המורים.

בשנת 1977 הצטרף לחברי מפלגת העבודה, שדרשו את התפטרותו של ראש עיריית גבעתיים, יעקב קרייזמן, בגלל ביקורת של היועץ המשפטי לממשלה על טוהר המידות בעיריית גבעתיים. בדצמבר 1977 הוא זכה למועמדות מפלגת העבודה לראשות העיר וב-1978 זכה בבחירות לראשות העיר גבעתיים ברוב של 48% מהקולות וכיהן כראש העיר השלישי של גבעתיים עד 1993. בבחירות בשנים 1983 ו-1989 זכה במעל 70% מהקולות.

בין השנים 1993–1995 כיהן ירון כיו"ר הרשות לחינוך ותרבות במרכז השלטון המקומי בישראל.

יצחק ירון נפטר בגיל 80. נטמן בבית עלמין בקיבוץ תל יצחק. הותיר אחריו את רעייתו, ניצה, שלושה ילדים ונכדים.
בסוף שנת 2016 החליטה עיריית גבעתיים לקרוא את התיאטרון העירוני על שמו.

== קישורים חיצוניים ==
* 

==הערות שוליים==

קטגוריה:אנשי חינוך ישראלים
קטגוריה:ראשי עיריית גבעתיים
קטגוריה:קצרמר אישים
קטגוריה:ראשי רשויות מקומיות מטעם העבודה
קטגוריה:בוגרי התיכון החקלאי ויצו נהלל
קטגוריה:בוגרי בית המדרש למורים ע"ש שיין
קטגוריה:בוגרי האוניברסיטה העברית בירושלים
קטגוריה:אישים הקבורים בתל יצחק
קטגוריה:ישראלים שנולדו ב-1935
קטגוריה:ישראלים שנפטרו ב-2015
גנרל גרנט

העץ גנרל גרנט
גנרל גרנט הוא עץ מזן סקוויה ענקית הגדול ביותר בפארק הלאומי קינגס קניון שבקליפורניה והעץ השני בגודלו בעולם.

== היסטוריה ==

העץ נקרא בשנת 1867 על שם יוליסס ס. גרנט, מפקד צבא האיחוד במלחמת האזרחים האמריקנית ונשיאה ה-18 של ארצות הברית. קלווין קולידג' העניק לעץ זה את התואר "עץ חג המולד הלאומי" ב-28 באפריל 1926. בשל בסיסו הגדול, חשבו בתחילה שזהו העץ הגדול ביותר בעולם, אך בשנת 1931 לאחר מדידות מדויקות התואר הועבר לעץ גנרל שרמן. ב-29 במרץ 1956 הנשיא דווייט אייזנהאואר קבע שהעץ ישמש כמצבת זיכרון להרוגי המלחמות של צבא ארצות הברית. 

== כיום ==

בשנת 2005, הדירוג של הגנרל גרנט בין עצי הסקויה הגבוהים בעולם עלה שלב אחד, זאת לאחר שעץ וושינגטון עלה באש וצמרתו נשרפה. בעבר סברו שגילו של העץ למעלה מ-2,000 שנים, הערכות מדויקות יותר אומדות את גילו של העץ בכ-1,650 שנים. בשנת 2012 נקבע שעץ זה הוא עץ הסקוויה הענקית השני בגודלו בעולם, לאחר הגנרל שרמן.

== מידות ==
* גובה: 81.5 מטרים
* היקף הבסיס: 32.8 מטרים
* קוטר הגזע: 8.8 מטרים
* קוטר הגזע בגובה 18 מטרים מהקרקע: 5 מטרים
* קוטר הגזע בגובה 55 מטרים מהקרקע: 3.9 מטרים
* נפח מוערך של גזע העץ: 1,320 מטרים מעוקבים.

==קישורים חיצוניים==

גנרל גרנט מקושט כעץ חג המולד

קטגוריה:ארצות הברית: סמלים לאומיים
קטגוריה:הנצחת נשיאי ארצות הברית
קטגוריה:יוליסס ס. גרנט
קטגוריה:קליפורניה: עצים מפורסמים
פיל ים דרומי

פיל ים דרומי (שם מדעי: Mirounga leonina) הוא מין בסוג פיל ים ממשפחת כלבי ים. כמו ששמו מרמז הוא נפוץ רק בחצי הכדור הדרומי.

== מאפיינים ==
משקלו של הזכר מגיע עד ל-4,000 קילוגרמים, ומשקלן של הנקבות מגיע עד ל-900 קילוגרמים. אורכו מגיע עד ל-7.5 מטרים. פיל הים הדרומי הוא המין הגדול ביותר בסדרת הטורפים. הוא חי ומתרבה בחופי אנטארקטיקה ושם מגדל את צאצאיו שחוזרים לים.

פיל הים מסוגל לצלול עד לעומק של 1,700 מטרים במצוד אחר דגים ודיונונים, יותר מכל יונק ימי אחר, חוץ מהראשתן.

לפיל הים הבוגר אין טורפים למעט האורקה. פרטים צעירים יכולים להיטרף גם על ידי כלב ים נמרי וזכרי אריה ים ניו זילנדי. באיי קמפבל פילי ים צעירים נטרפים גם בידי עמלצים לבנים ובאי מקווארי נמצאו פרטים צעירים עם סימני נשיכה של הכריש ישנן דרומי.

==גלריה==
<gallery widths="155px" heights="145px" "="">
091201 south georgia 3517 (4173381514).jpg
2007 see-kuh02 hg.jpg
2498-sea-lion-elephant-seals RJ.jpg
Antarctic, "The Three Tenors" (js) 49.jpg
Southern Elephant Seals (5798295614).jpg
Southern Elephant Seal poses seductively on the beach (5797919211).jpg
Chinstrappenguins elephantseals.jpg
Anta0004 - Flickr - NOAA Photo Library.jpg|מדען מתייג פילי ים באנטארקטיקה
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:כלבי ים
קטגוריה:אנטארקטיקה: יונקים
קטגוריה:מגה-פאונה של האוקיינוס הדרומי
קטגוריה:איי פוקלנד: בעלי חיים
קטגוריה:בעלי חיים שתוארו ב-1758
אריה ים גלאפגוס

אריה ים גלאפאגוס (שם מדעי: Zalophus wollebaeki) הוא מין של אריה ים מסוג אריה ים מצוי. מין זה אנדמי לאיי גלאפגוס.

אריות הים נוהגים לנוח על החופים של האיים ולהשתזף בשמש הטרופית. באיים אין להם טורפים, אך הם עלולים להיטרף על ידי כרישים או אורקה בעודם בים. הם מתרבים כמעט כל השנה בתהליך של קרבות עזים בין הזכרים.
מין זה ניזון בעיקר מדגים,סרטנאים וסילוניות.
==ראו גם==
*אריה ים קליפורני
*דוב ים גלאפגוס

==קישורים חיצוניים==

== הערות שוליים ==

נקבת אריה ים גלאפגוס' מניקה גור שעתה נולד.

קטגוריה:ערכים שבהם תבנית בריטניקה אינה מתאימה
קטגוריה:אוטריים
קטגוריה:איי גלאפגוס: בעלי חיים אנדמיים
קטגוריה:איי גלאפגוס: יונקים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1953
יד 4

צילום מסך: דף פרטים אישיים לכלב
יד 4 הוא אתר אינטרנט ישראלי המשמש כמאגר ארצי לאימוץ כלבים, והוא הפרויקט הראשון והיחיד עד כה מסוגו בישראל. האתר הוקם בחודש אוקטובר 2012 ביוזמתה של ליאת מורגן, סטודנטית לרפואה וטרינרית, במטרה לצמצם את היקף תופעת הרדמת הכלבים הנטושים בישראל, ולקצר ככל הניתן את משך הזמן בו הם שוהים בתחנות הסגר ובמכלאות. האתר הוקם ומופעל בידי מתנדבים ואין לו כוונת רווח.

==רקע==
לפי נתוני משרד החקלאות ופיתוח הכפר, בכל שנה ננטשים בישראל בין 50,000 ל-100,00 כלבים, ורובם מוצאים את מותם. עם זאת לא קיים רישום מסודר המתעד את ממדי התופעה, ועמותות העוסקות בהצלת בעלי חיים מעריכות כי מספר הכלבים הננטשים בארץ מדי שנה גדול פי שלושה, וכי כ-100,000 כלבים בריאים מומתים מדי שנה, בעיקר מסיבה זו.

==האתר==
האתר מספק פלטפורמה לחיפוש במאגר הכלבים, הדומה לזו המיושמת באתרי היכרויות, והמידע מוזן ומעודכן בידי עמותות העוסקות בהצלת כלבים ובמציאת בתים עבורם. נכון לשנת 2014 רשומות באתר 61 עמותות, וכל אחת מהן מנהלת את מאגר הכלבים שברשותה באופן עצמאי באמצעות חשבון אינטרנט משלה. עבור כל כלב נפתח כרטיס המכיל את פרטיו - גזע, מין, גיל, צבע, גודל, רמת חינוך ומידע רלוונטי נוסף - לצד תמונתו ומלל חופשי. החיפוש במאגר מתבצע בהתאם לנתונים אלה, ובכל כרטיס מופיע קישור המוביל לדף יצירת קשר עם העמותה הרלוונטית. בנוסף, לכל עמותה דף אינטרנט משלה במסגרת האתר, בו ניתן לקבל פרטים אודותיה ולחפש במאגר הכלבים שברשותה. לצד שירותים בסיסיים אלה מספק האתר שירותים נלווים של ייעוץ וסיוע במציאת כלב לאימוץ לפי דרישה, מפעיל תוכנית לאיתור בתים אומנים זמניים עבור כלבים, מאפשר דיווחים על אובדן או מציאת כלבים ומפרסם מידע ומאמרים רלוונטיים. הפעלת האתר - כמו היוזמה להקמתו, בנייתו ועיצובו, וכן קידומו ופרסומו - נעשית על בסיס התנדבותי, והמתנדבים, מומחים בתחומם, פועלים בשיתוף פעולה עם בעלי מקצוע ופעילים אחרים. לאתר אין פן עסקי ואין לו כוונת רווח. 

האתר זכה להצלחה רבה כבר בתחילת דרכו, ותוך שבועיים מיום עלייתו לרשת האינטרנט נרשמו אליו 30 עמותות ופורסמו במאגר המידע שלו כ-500 כלבים. חשיבותו של האתר, ריכוזיותו והיקפו, באו לידי ביטוי בפרסום באתר "חיות וחברה - היחידה לחקר יחסי גומלין בין אנשים לבעלי חיים" של המחלקה לזואולוגיה בפקולטה למדעי החיים שבאוניברסיטת תל אביב, אשר כתב אודותיו ב-15 באוקטובר 2013:
 
נכון לחודש אוגוסט 2021, פורסמו באתר כ-48,000 כלבים, ו-45,000 אומצו דרכו. האתר זוכה ליותר מ-35,000 כניסות בכל חודש, ודף הפייסבוק שלו זכה לכ-90,000 לייקים.

==קישורים חיצוניים==
* 

* [http://www.nrg.co.il/online/1/ART2/410/774.html חדש: כל הכלבים המועמדים לאימוץ באתר אחד] באתר nrg מעריב, 23 באוקטובר 2012
* 

==הערות שוליים==

קטגוריה:אתרי אינטרנט ישראליים
קטגוריה:זכויות בעלי חיים
קטגוריה:כלבים והאדם
קטגוריה:ארגוני בעלי חיים בישראל
מרדקה

מרדקה הוא ארגון מוסלמי פרו-דמוקרטי בפיליפינים הדוגל בפעילות פוליטית בלתי אלימה המילה מרדקה שורשה במילה המלאית "מרדקה" אשר פירושה עצמאות, חרות, חופש. הארגון הוא ארגון-גג ל-68 ארגונים פוליטיים וחברתיים של בני המורו המזוהים עם האסלאם.

המרדקה דוגל באסלאם דמוקרטי. ערכי הבסיס שלו הם שוויון וחופש כתשתית לחברה צודקת. כארגונים איסלאמיים נוספים דוברי ומייצגי מרדקה מטיפים לעקרונות האסלאם על פי תפיסתם; התוואחיד, הח'ליפה, החכימייה, הריסאלה, האחוואת, והג'יהאד.

==ראו גם==
*הסכסוך בדרום הפיליפינים
==הערות שוליים==

קטגוריה:הפיליפינים: פוליטיקה
קטגוריה:הפיליפינים: דת
פיל ים צפוני

פיל ים צפוני (שם מדעי: Mirounga angustirostris) הוא המין הקטן מבין שני המינים בסוג פיל ים. 

== מאפיינים ==
מין זה מצוי במזרח האוקיינוס השקט. אורכו של הזכר נע בין 4 ל-5 מטרים, בעוד משקלו נמצא בדרך כלל בטווח של 1,500 עד 2,300 ק"ג; למרות זאת, נמצאו זכרים שהגיעו למשקל עצום של 3,700 ק"ג. הנקבות קטנות מהזכרים בהרבה (דוגמה לדו-צורתיות זוויגית): אורכן כ-3 מטרים ומשקלן נע בין 400 ל-900 ק"ג.

פיל הים מחפש את מזונו באוקיינוס: הזכר מחפש מזון בסביבות המדף היבשתי, בעוד הנקבה מחפשת אותו באוקיינוס הפתוח. פילי הים מבלים את רוב חייהם בים, ועולים על היבשה רק פעמיים בשנה, כדי להתרבות ולהמליט גורים בחורף, או כדי להשיל את עורם ולגדל עור חדש בקיץ. בגלל הריחוק ממקורות המזון שלהם, פילי הים צמים במהלך תקופת שהותם על היבשה, בעוד הנקבות צמות חמישה שבועות והזכרים צמים שלושה. על מנת לחסוך אנרגיה, פילי הים מפחיתים את תנועותיהם למינימום הדרוש במהלך שהותם על החוף. במהלך הצום, פילי הים עשויים להשיל כשליש ממשקל גופם. פילי הים צדים בים באופן אקטיבי תוך תנועה מתמדת, בשונה מכלבי הים, שעולים על החוף על מנת לנוח מהציד.

פילי הים הצפוניים עולים על החוף בחודשים דצמבר-ינואר על מנת להמליט צאצאים ולהתרבות. לאחר צום של ארבעה חודשים, הנקבה ממליטה את הגור היחיד שלה. לאחר שנגמרה אספקת החלב, מתחיל שלב ההזדווגות עם הזכרים (כאשר כל נקבה מזדווגת עם מספר זכרים, מערכת הרבייה פוליגמית). בעונת הרבייה, זכרים נוטים להילחם זה בזה על זכות ההזדווגות עם נקבה.

==גלריה==
<gallery perrow=7 widths=150 heights=150>
קובץ:Male elephant seal.jpg
קובץ:Elephant seal p1070818.jpg
קובץ:California Elephant Seals (4889357155).jpg
קובץ:Mirounga angustirostris calling 1 edit.jpg
קובץ:Sanc0823 - Flickr - NOAA Photo Library.jpg
קובץ:Northern Elephant Seal, San Simeon2.jpg
קובץ:Northern elephant seal bulls fighting.jpg|זכרים במלחמה
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תאודור גיל
קטגוריה:כלבי ים
קטגוריה:האזור הארקטי: יונקים
קטגוריה:מגה-פאונה של האוקיינוס השקט
קטגוריה:בעלי חיים באמריקה שלחופי האוקיינוס השקט
קטגוריה:בעלי חיים שתוארו ב-1866
איריס אברהם (פוליטיקאית)

איריס אברהם (נולדה ב-1969) היא אשת ציבור שהייתה ראש עיריית גבעתיים בפועל מיולי 2006 עד ינואר 2007 וחברת מועצת העיר. בהתמודדות לתפקיד ראש העירייה, נכשלה אברהם בסבב השני, בהפרש זעום והייתה שנתיים יו"ר האופוזיציה, החזיקה בתיק הרווחה בעירייה ושימשה כיו"ר מועצת הנשים בעיר.

== ביוגרפיה ==
איריס אברהם, ילידת גבעתיים ואם חד הורית לילד, עסקה בתחילת דרכה בקולנוע ולה תואר ראשון זה בתחום זה. היא בעלת תואר שני מאוניברסיטת חיפה במנהל ומדיניות ציבורית בשלטון המקומי ותואר ראשון במדעי המדינה ותקשורת מהאוניברסיטה הפתוחה.

בבחירות לכנסת הארבע עשרה ולראשות הממשלה ריכזה אברהם את מטה הפעילים והמתנדבים של מפלגת העבודה.

ב־1996, בגיל 27, מיד עם הפסד מפלגת העבודה בבחירות, הקימה משרד עצמאי לאסטרטגיה פוליטית וקשרי ממשל, שבו עסקה כשנתיים. ב־1998 נבחרה לראשונה למועצת העיר גבעתיים ובהמשך מונתה למ"מ ראש העירייה, אפי שטנצלר.

ביולי 2006, עקב עזיבתו של שטנצלר לטובת תפקיד יו"ר קק"ל, מונתה אברהם לראש העירייה בפועל. בבחירות מיוחדות לראשות העירייה שהתקיימו בינואר 2007, היא הפסידה בסבב השני של הבחירות בהפרש של כ־300 קולות.

במשך כמעט שנתיים הייתה באופוזיציה. בבחירות לרשויות המקומיות בישראל בסוף 2008 החליטה אברהם לחבור למי שהיה יריבה הפוליטי, ראש העירייה ראובן בן שחר. הם התמודדו יחד ברשימה משותפת, "כן לגבעתיים". מיד לאחר הניצחון מונתה אברהם לסגניתו של בן שחר. 

היא שימשה כמזכירת סניף מפלגת העבודה בגבעתיים. בשנת 2013 התמודדה ברשימה זו לתפקיד ראש העירייה, אך לא זכתה וכיהנה כסגניתו של ראש העירייה רן קוניק. בשנת 2016 היא פוטרה על ידו מתפקידה כסגנית ראש העיר. הרקע לפיטורים היה פעילותה של אברהם נגד מתן זכויות בנייה מעבר להנחיות תוכנית מאושרת וטענותיה על מהלכים שנועדו לדעתה "להלבין" הליכים לא תקינים בעירייה. עד לתום הקדנציה אברהם עברה לאופוזציה בעוד חברה השני לסיעת העבודה, אורי רשטיק, המשיך להיות חבר בקואליציה, בהתאם להנחיות סניף מפלגת העבודה בעיר. לקראת הבחירות למועצת העיר גבעתיים בשנת 2018 החליטו אברהם ורשטיק שלא להתמודד שוב למועצת העיר. 

לאחר מכן היא עברה לעבוד בקק"ל בתפקיד עוזרת לדוברת.

אברהם חברת דירקטוריון בהתנדבות במועצות המנהלים של איגוד ערים דן לסילוק אשפה - חירייה, במ.ט.י מרכז לטיפוח יזמות עסקית, בעמותת רוח נשית ובגופים ציבוריים נוספים העוסקים בתחומי החינוך, הרווחה וקידום מעמד האישה.

==קישורים חיצוניים==
* 
* שירה כהן, [http://www.asimon.co.il/ArticlePage.aspx?AID=3607&AcatID=83#At איריס אברהם], באתר אסימון
* 
* [https://web.archive.org/web/20130928222440/http://www.w-p.co.il/article_page.asp?id=398&preview=1 איריס אברהם, מי אני?], באתר פרלמנט נשים

==הערות שוליים==

קטגוריה:ראשי עיריית גבעתיים
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:נשים בראשות רשויות מקומיות בישראל מטעם העבודה
קטגוריה:ישראליות שנולדו ב-1969
קטגוריה:ישראלים שנולדו ב-1969
פסל לתערוכת העשור

"פסל לתערוכת העשור" או "פסל" הוא כינוייו של פסל שנוצר על ידי הפסל הישראלי יחיאל שמי עבור "תערוכת העשור" בשנת 1958.

הפסל נוצר בשנת 1958 בהזמנת אריה אלחנני ויעקב רכטר כחלק מ"תערוכות העשור" . הפסל, שנבנה כמבנה תלת־ממדי מופשט הניצב על שלוש רגלים, נוצר בסטודיו של האמן בכברי והועבר כיחידה אחת לירושלים. בסגנונו הוא מהווה עדות לגיבוש סגנון הפיסול בברזל שבו החל שמי, חבר קבוצת "אופקים חדשים", בשנת 1955. בתחילה נועד הפסל להצבה בחלל הפנימי של הבניין, אולם רכטר החליט לבסוף להעמידו מחוץ לבניין. בנוסף, בעת פתיחת התערוכה הוחלט לא להאיר את הפסל, אולי בעקבות האירועים שסבבו את ציורו של יוסף זריצקי "עצמה" (1958). לאחר התערוכה נשאר הפסל במקומו, שם הוא ניצב גם כיום.
==גלריה==
<gallery>
קובץ:Shemi haasor001.jpg|ללא כותרת, 1956עט כדורי על ניירגובה 27.5 ס"מ, רוחב 21.5 ס"מ
קובץ:Shemi haasor002.jpg|ללא כותרת, 1958עט כדורי על ניירגובה 23.5 ס"מ, רוחב 16.5 ס"מ
</gallery>

==הערות שוליים==

קטגוריה:פסלים (יצירות)
קטגוריה:פיסול ישראלי
קטגוריה:יחיאל שמי
קטגוריה:ירושלים: פסלים
קטגוריה:חגיגות העשור למדינת ישראל
פרג'אללה דאבוש

הרב פרג'אללה (פריג'א) דאבוש (ה'תקע"ה, 1815 - ב' באייר ה'תר"ם, 1880) היה מקובל ואב בית הדין היהודי בטריפולי, מגדולי רבני יהדות לוב.

== תולדות חייו ==
נולד בעיר זליתן (Zliten) שבלוב בשנת 1815, נצר למשפחת רבנים ידועי שם מהעיר טריפולי. שימש כרב העיר זליתן ובשנת 1840 עבר לטריפולי והיה חבר בבית הדין הרבני. הנוסע רבי ישראל יוסף בנימין ("בנימין השני") המבקר בטריפולי בשנת 1853 כותב בספר מסעותיו [http://www.hebrewbooks.org/38963 ספר מסעי ישראל]: . בשנת 1865 מונה לתפקיד אב בית הדין בטריפולי ושימש גם כראש ישיבה בעיר. במסורת יהודי לוב נקשרו לשמו אגדות עממיות רבות, ובהם גילוי אליהו. 

הרב דאבוש נפטר בטריפולי בשנת 1880, הותיר אחריו בנים רבים ובהם הרב רפאל דאבוש (שהיה גם הוא אב בית הדין היהודי בטריפולי) והרב חיים דאבוש שהיה מפקח על הישיבות בלוב.

==לקריאה נוספת==
* ח' מקובר, חכמי לוב: מסכת חייהם המופלאים של מאורי האומה שחיו בלוב, בהוצאת ישיבת ״הוד יוסף״, 1992
* יהדות לוב: מאמרים ורשימות על חיי היהודים בלוב, ועד קהילות לוב בישראל, 1960

קטגוריה:רבנים לובים
קטגוריה:מקובלים
קטגוריה:דיינים
קטגוריה:אבות בתי דין
קטגוריה:טריפולי: רבנים
קטגוריה:ילידי 1815
קטגוריה:נפטרים ב-1880
יאסרברני KSE

יאסברני KSE (בהונגרית: Jászberényi KSE; נודעה בעבר גם כפורטרס יאסברני) היא קבוצת כדורסל הונגרית מהעיר יאסברן במרכז הונגריה המתמודדת בליגת העל ההונגרית.

הקבוצה מארחת באולם הספורט סלגוטרהן בעיר, המכיל 1,800 מקומות ישיבה.

==היסטוריה==
הקבוצה נוסדה בשנת 2001. בסיום עונת 2004/05 העפילה לליגה השנייה. בסיום עונת 2010/11 העפילה הקבוצה לליגה הבכירה. בעונת הבכורה סיימה הקבוצה בתחתית הטבלה. בעונה השנייה סיימה במקום החמישי והפסידה ברבע גמר הפלייאוף לקבוצת קאפושווארי 3-2.

===אירופה===

בעונת 2013/14 השתתפה הקבוצה לראשונה בתולדותיה בשלב הבתים של היורוצ'לנג'.

==קישורים חיצוניים==
* 

קטגוריה:קבוצות כדורסל הונגריות
ארתרופלאורה

ארתרופלאורה (שם מדעי: Arthropleura) הוא סוג של רב-רגל מתקופת הקרבון והפרם שהיה פרוק הרגליים היבשתי הגדול ביותר בעולם, באורך שנע בין 30 סנטימטרים עד ל-2.3 מטר. בשל גודלו הרב, ספק אם היו לו טורפים כלשהם. הוא חי באזורי ביצות לחות בצפון אמריקה וסקוטלנד ואכל צמחים.

הוא התפתח מיצורים דמויי-מרבי רגליים כמו האאוארתרופלאורה בתקופת הסילור והקרבון ועקב החמצן הרב שהיה באטמוספירה וחסרונם של טורפים חולייתנים, צמח לגודל עצום. בסוף הפרם החל שינוי אקלים שהרס את יערות הגשם הקדומים ודלדל את החמצן עד להכחדתו יחד עם עוד פרוקי רגליים ענקיים מאותה תקופה.

== בתרבות ==
*הארתרופלאורה מופיע בסדרה פארק פרהיסטורי של נייג'ל מארוון שם נראה פרט אחד שמובא לפארק על ידי נייג'ל.
*הוא מופיע בסדרה ללכת עם מפלצות שם נראה פרט אחד שנטרף על ידי פרוטרוגירינוס.
* הוא מופיע בסדרה החיים על פני האדמה בפרק השלישי העוסק בכיבוש האדמה. בפרק מתואר כיצד הוא מחפש נקבה כדי להזדווג איתה.

== גלריה ==
<gallery>
קובץ:Arthropleura 1914.jpg|איור של מאובן של ארתרופלאורה
קובץ:Fossil Footprints Arthropleura - geograph.org.uk - 1994274.jpg|מאובן עקבות של ארתרופלאורה
קובץ:20211226 Largest Arthropleura.png|הדגימה הגדולה ביותר
</gallery>
==קישורים חיצוניים==

* 

קטגוריה:טקסונים שתוארו בידי כריסטיאן אריך הרמן פון מייר
קטגוריה:בעלי חיים שתוארו ב-1854
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באירופה
קטגוריה:מרבי-רגל שחיו בפלאוזואיקון
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-1854
אנדרטה לחללי חטיבה 8

כנס לוחמים באנדרטה לציון 40 שנה לשחרור נמל התעופה (1988)
"אנדרטה לחללי חטיבה 8" היא אנדרטה שהוקמה לזכר חללי חטיבה 8 על ידי הפסל הישראלי יחיאל שמי ונחנכה בשנת 1972 בשטח נמל התעופה בן-גוריון. גובהה 21 מטרים.

האנדרטה הוקמה ביוזמת יוצאי חטיבה 8, שכבשה בזמן "מבצע דני" את האזור. שמי החל בעבודה על האנדרטה בשנת 1970 וכעבור כשנה החלה העבודה באתר. 

האנדרטה עשויה חלקי בטון וברזל השלובים זה בזה ויוצרים קומפוזיציה מבוזרת ומרובת אלכסונים, סביב מוקד פנימי שבו חקוקים שמות חללי החטיבה. שמי הסתייג מן הרעיון של יצירת אתר "מקודש", ההופך את האמנות לשימושית. הוא העיד כי יותר משביקש לתכנון אנדרטה משך אותו הרעיון להקים פסל לצד שדה תעופה. 

בשנת 1975 תיאר שמי את האנדרטה, כשהוא מדגיש את היחס שבין הצופה ליצירת האמנות:

בשנת 1986 התייחס שמי לבניית האנדרטה בצורה ביקורתית:

==קישורים חיצוניים==

* [https://web.archive.org/web/20150721220816/http://www.yadlashiryon.com/show_item.asp?itemId=86&levelId=63833&itemType=0 אנדרטת חטיבה 8] באתר יד לשריון
* [http://www.izkor.gov.il/en_8ee427f65f93bf56cf1fe57b32ebd931 אנדרטת חטיבה 8], נמל התעופה בן-גוריון, באתר "יזכור"
*

==הערות שוליים==

קטגוריה:יחיאל שמי
חטיבה 8
חטיבה 8
קטגוריה:נמל התעופה בן-גוריון
קטגוריה:חטיבה 8
Funeral (אלבום)

Funeral (תרגום לעברית: הלוויה) הוא אלבומם הראשון באורך מלא של ארקייד פייר, ששוחרר ב-14 בספטמבר 2004 בצפון אמריקה דרך Merge וב-28 בפברואר 2005 באירופה דרך Rough Trade.
שם האלבום ניתן לו בשל כך שמספר חברים בלהקה איבדו מבני ובנות משפחתם בסמוך לתקופת יצירת האלבום: סבתה של רז'ין נפטרה ביוני 2003, סבם של וין וויליאם באטלר נפטר בפברואר 2004 ודודתו של ריצ'רד ריד פרי נפטרה בפברואר 2004.

האלבום היה מועמד לפרס גראמי בשנת 2005 עבור האלבום האלטרנטיבי הטוב של השנה. הוא זכה לביקורות נלהבות וחמות בכל העולם והופיע בפסגת רשימות סיכום שנה של מבקרים רבים כמו גם במקום הראשון ברשימות סיכום העשור של מבקרים רבים. לפי אתר הביקורות Metacritic, לאלבום יש את מס' ההופעות השני בגודלו בעשרת הראשונים של רשימות סיכום עשור. כשהאלבום היחיד שמקדים אותו בקריטריון זה הוא Kid A של רדיוהד.

==הפקת האלבום==
הקלטות ראשוניות לאלבום בוצעו במהלך שבוע באוגוסט 2003 באולפני Hotel2Tango במונטריאול, קוויבק, ההקלטה הושלמה מאוחר יותר באותה שנה תוך שימוש באמצעים אנלוגיים בלבד.

האלבום עוסק בהתמודדות עם זמניות החיים והיותנו בני תמותה, בין השאר בהתמודדות עם אובדן אדם קרוב אך עושה זאת תוך ניחום וחיזוק ונטיעת תקווה.

הפתיח מתוך חוברת האלבום:

הפתיח בחוברת האלבום מתאר בקצרה את ההקלטה של האלבום והנסיבות שהובילו לשם האלבום שנבחר.

==עטיפת האלבום==
העטיפה עוצבה בידי Tracy Maurice.

חוברת האלבום מעוצבת כתוכנייה של הלוויה.

==מן הביקורת==

Funeral זכה לקבל מהמבקרים פה אחד של שבחים והפך מיד קלאסיקה מודרנית.

באתר הביקורות Metacritic, שמחלק ציון משוקלל מבוסס על ציונים שניתנים ממבקרים שונים, האלבום קיבל את הציון הממוצע 90, מבוסס על 33 ביקורות.

מבקר המוזיקה של Allmusic, ג'יימס כריסטופר מונגר, העניק לאלבום דירוג של חמישה כוכבים (מתוך חמישה). הוא תיאר את האלבום כאמיץ ומעצים.

Pitchfork נתנו לאלבום ציון 9.7 מתוך 10, דבר שהעמידו במקום השני ברשימת 200 האלבומים הטובים של העשור הראשון של שנות ה-2000, מיד אחרי, Kid A של רדיוהד.

Drowned in Sound שיבחו כשמבקרם כינה את האלבום מחזק, וממלא בתקווה ובאופוריה גם יחד, מספר את כל מה שיש לספר על מוות ועושה זאת בעשרה שירים.

Tiny Mix Tapes נתנו חמישה כוכבים ומבקרם כתב על האלבום שהוא כמו משהו שלא שמעתם מעודכם ועדין מאוד מוכר.

אורלי נקלר מקול הקמפוס ציינה את האלבום ברשימת סיכום העשור שלה וכתבה עליו: "'הלוויה' של ארקייד פייר מצליחה למצות בחבילה אחת כמעט את כל הרגשות שהמוות אוצר בחובו: עצב, אובדן, אבל, טקסיות, השלמה והתפכחות. השמחה כבר מגיעה אחר כך."

מגזין NME, דירג את האלבום במקום ה-88 ברשימת "500 האלבומים הטובים ביותר בכל הזמנים של NME".<ref></ref>

מגזין הרולינג סטון דירגו את האלבום במקום ה-500 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.<ref></ref> מגזין Spin כלל את האלבום במקום ה-85 ברשימת "300 האלבומים הטובים ביותר ב-30 שנים האחרונות (1985-2014), שנערך בשנת 2019.

==רשימת השירים==

==קישורים חיצוניים==

==הערות שוליים==

קטגוריה:אלבומי 2004
קטגוריה:ערכים שבהם תבנית בריטניקה אינה מתאימה
קטגוריה:אלבומי ארקייד פייר
קטגוריה:אלבומים לזכר אישים שנפטרו
קטגוריה:אלבומי אינדי רוק
אלמנטים

"אלמנטים" היא סדרת פסלים שיצר הפסל הישראלי יחיאל שמי בין השנים 1958-1959. הפסלים משקפים את תקופת המעבר של שמי אל פיסול מופשט בברזל.

במחצית השנייה של שנות החמישים של המאה ה-20 נטש יחיאל שמי את הפיסול המסורתי באבן ובעץ ועבר לפסל בברזל. לאחר שהציג בשנת 1958 את "פסל לתערוכת העשור" (1958) נסע שמי לביקור באירופה, שם נחשף לפיסול בברזל של אמנים כאדוארדו צ'ילידה, דייוויד סמית, סזאר בלדסיני (César) ואחרים, ששמי עבד במנותק מהשפעתם עד אותה עת.

עם שובו לישראל יצר שמי סדרת פסלים מופשטים בגודל קטן ובינוני, שבהם אלמנטים גאומטריים עשויים ברזל היוצרים קומפוזיציה תלת־ממדית בחלל. בחלק מן הפסלים השתמש שמי במסגרת חיצונית שאליה מחוברים האלמנטים השונים, ואילו בחלק אחר מתאפיין בשימוש במעין "רגליים", בדומה ל"פסל לתערוכת העשור".

בראיון מאוחר תיאר שמי את הפסלים:
מיכאל סגן כהן טען כי פסלים אלו מהווים חריגה של שמי אל פיסול מופשט לחלוטין בהיותה "מקדימה את זמנה ביחס לפיסול ברזל מופשט וגאומטרי בארץ, וכן מקומו של הפיסול המופשט הזה אצל שמי עצמו אשר פנה מתחילת שנות השישים לכיוון אחר, אקספרסיבי יותר". 

חלק מן הפסלים הוצגו בתערוכה של שמי בגלריה בטי פרסונס בניו יורק בשנת 1960. בשנת 1976 הוצגו עבודות מן הסדרה בתערוכת יחיד בגלריה דבל. אחד מן הפסלים הוצג בשנת 2008 בתערוכה "לידת העכשיו, שנות השישים באמנות ישראל" במוזיאון אשדוד לאמנות.
==הערות שוליים==

קטגוריה:פסלים (יצירות)
קטגוריה:פיסול ישראלי
קטגוריה:יחיאל שמי
נייס (אירלנד)

נייס (באירית: Nás na Ríogh, באנגלית: Naas) היא בירת מחוז קילדייר שבמזרח אירלנד. העיר שוכנת כ-50 קילומטרים דרומית-מערבית לדבלין, משמשת כפרוור שלה, ורבים מתושבי נאס עובדים בה. תפקידה המסורתי היה של עיר שוק בסביבה כפרית וחקלאית. כיום היא ממוקמת באחד האזורים האורבניים הגדל במהירות הרבה ביותר בפריפריה של דבלין רבתי. זהו הצומת החשוב של כלכלת צפון קילדייר, אזור הידוע בתעשיית מרוץ הסוסים והוא גם הבסיס עבור חברות רב לאומיות כגון אינטל ו- HP.

שמה של העיר באירית Nás na Ríogh, משמעותו "מפגש המלכים". שם זה ניתן לעיר כיוון שהייתה בעברה מקום בו אירחו מלכי שושלת נורמאן את אורחיהם. לאחר פלישת הנורמאנים לאירלנד ב-1169-1171, נערכו חלק מישיבות הפרלמנט האירי בעיר.

== ערים תאומות ==
לנאס חמש ערים תאומות:
* 
* 
* 
* 
* 

== קישורים חיצוניים == 

* 

==הערות שוליים==

קטגוריה:אירלנד: יישובים
הסכם בוקרשט (1918)

הסכם בוקרשט הוא הסכם שלום שנחתם בין רומניה מצד אחד ובין האימפריה האוסטרו-הונגרית, גרמניה, בולגריה והאימפריה העות'מאנית מהצד השני. ההסכם נחתם לאחר יציאתה של האימפריה הרוסית ממלחמת העולם הראשונה, בידודה של רומניה בעקבות כך וכיבושה של חלק רב ממנה - לרבות ולאכיה עם עיר הבירה בוקרשט וחבל דוברוג'ה - על ידי כוחות מעצמות המרכז. ההסכם נחתם תחת כיבוש גרמני בעיירה בופטאה הסמוכה לבוקרשט ב-7 במאי 1918.

==תנאי ההסכם==
*רומניה נאלצה להחזיר את דרום דוברוג'ה ואת החלק הדרומי של צפון דוברוג'ה לבולגריה, בעוד שאר דוברוג'ה, הכולל את שפך הדנובה, נשלט בשליטה משותפת של מעצמות המרכז.
*רומניה נאלצה להעביר לאימפריה האוסטרו-הונגרית שליטה במעברי ההרים של הרי הקרפטים. רצועה של כ-5600 קמ"ר לאורך הגבול סופח לאוסטרו-הונגריה.
*רומניה אולצה להחכיר את בארות הנפט שלה לגרמניה במהלך 90 השנים הבאות.
*מעצמות המרכז הכירו (מחוץ לנוסח ההסכם) באיחודו של חבל בסרביה עם רומניה.
*בהסכם זה נקבע שוויון כל הקהילות הדתיות ברומניה, כולל מתן אזרחות ליהודי רומניה חסרי האזרחות.
*פקידי מנהל הכיבוש הגרמני שמרו על סמכויות מיוחדות.

==חתימת ההסכם==
ראש ממשלת רומניה הזמני, אלכסנדרו מרגילומן, חתם על ההסכם ב-7 במאי 1918. ההסכם אושר על ידי בית הנבחרים הרומני ב-28 ביוני ועל ידי הסנאט ב-4 ביולי 1918. עם זאת, סירב פרדיננד הראשון, מלך רומניה, לחתום על ההסכם.

אף על פי שבולגריה קיבלה שליטה חלקית באזור צפון דוברוג'ה היא ניסתה לשכנע את מעצמות המרכז להחזיר לה את השליטה הבלעדית באזור. לאחר משא ומתן הסכימו מעצמות המרכז להחזיר את שטח צפון דוברוג'ה לשליטה בולגרית בלעדית כשבתמורה התחייבה בולגריה להעביר את השליטה בגדה השמאלית של נהר מריצה לידי האימפריה העות'מאנית. פרוטוקול על ההסכם החדש נחתם בברלין ב-25 בספטמבר 1918.

==ביטול ההסכם==
ההסכם החדש היה קצר מועד מכיוון שנוכח השינויים בחזית מערב אירופה לטובת מעצמות ההסכמה, ב-24 באוקטובר 1918 הורה המלך פרדיננד בשטח החופשי של רומניה על גיוסו מחדש של הצבא הרומני במלחמה נגד מעצמות המרכז והסכם בוקרשט שממילא לא אושרר על ידי המלך, בוטל. פרדיננד הדיח את אלכסנדרו מרגילומן מראשות הממשלה והחלף אותו בגנרל קונסטנטין קואנדה. ב-11 בנובמבר 1918 נחתם הסכם הכניעה הגרמני ובשל כך בוטל באופן רשמי ההסכם עם מעצמות המרכז.

בחתימת חוזה ורסאי (1919) אולצה גרמניה לוותר על הזכויות שניתנו לה בעקבות הסכם בוקרשט. ההעברות הטריטוריאליות לאוסטרו-הונגריה ולבולגריה בוטלו על ידי חוזי סן ז'רמן, ניי וטריאנון, בהתאמה.

==ראו גם==
* רומניה במלחמת העולם הראשונה
* הסכם בוקרשט (1916)
* הסכם בוקרשט (1913)

==קישורים חיצוניים==

* [https://www.mtholyoke.edu/acad/intrel/routreat.html תוכנו המלא של הסכם בוקרשט] 
* 

קטגוריה:ממלכת רומניה: אמנות והסכמים
קטגוריה:האימפריה הגרמנית: אמנות והסכמים
הסכם בוקרשט (1918)
קטגוריה:האימפריה העות'מאנית: אמנות והסכמים
קטגוריה:האימפריה האוסטרו-הונגרית: אמנות והסכמים
מרבו

מרבו (שם מדעי: Leptoptilos) הוא סוג של עוף ממשפחת החסידות. המרבו בעלי מקור גדול וארוך נפוצים באזורים טרופיים באסיה ובאפריקה. 

הם אוכלי כל, אומניבורים, ואף נמנים עם אוכלי נבלות. זהו סוג החסידות הגדול בעולם ובעלי מוטת הכנפיים הגדולה בעולם. הגדול מביניהם הוא מרבו ענק שחי בהודו.

==מיון==
בסוג זה 3 מינים:
* מרבו אפריקני (Leptoptilos crumeniferus)
* מרבו קטן (Leptoptilos javanicus)
* מרבו ענק (Leptoptilos dubius)
===מינים נכחדים===
* Leptoptilos falconeri
* Leptoptilos indicus
* Leptoptilos lüi 
* Leptoptilos patagonicus
* Leptoptilos pliocenicus 
* Leptoptilos richae
* מרבו רובוסטוס (Leptoptilos robustus)
* Leptoptilos titan
* Leptoptilos siwalicensis

==קישורים חיצוניים==

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:חסידתיים
אפריק סימון

אפריק סימון (Afric Simone, לעיתים מכונה סימונֶה; נולד ב-10 באוקטובר 1939) הוא זמר וקומיקאי ממוזמביק. פופולרי ביותר בברית המועצות לשעבר, בפולין, בצ'כוסלובקיה לשעבר ובשני צדי מסך הברזל לשעבר.

==ביוגרפיה==
נולד באינהמבנה בשם הנריקה יואכים סימונה (Henrique Juaquim Simone) לאב ממוצא ברזילאי, וגר שם עד גיל 9, לאחר מות אביו עבר עם אמו, לבירת מוזמביק מפוטו.

התפרסם לראשונה בשנת 1975 עם השיר "Mr. Barracuda". באותה השנה הוציא את הסינגלים "Ramaya" שנמכר ב-30 מיליון עותקים ו"Hafanana". החל את הקריירה המוזיקלית שלו כמתופף וזמר בלהקה. החל את הקריירה שלו בלונדון, בהשראת מנהלו האישי, כבדרן במועדון לילה. הקליט את אלבום האולפן הראשון שלו בגרמניה, אך האלבום לא זכה להצלחה, בשל התעקשות המפיק המוזיקלי שכל השירים יושרו בגרמנית.

לאור הפופולריות שלו שם, בשנת 1979 ביקר בברית המועצות כדי להקליט תוכנית טלוויזיה.

לאחרונה עבר עם אשתו, ילידת רוסיה, אשר נשא בשנים האחרונות, לברלין.

סימון דובר גרמנית, אנגלית, פורטוגזית, צרפתית, סוואהילי ושפות אפריקאיות שונות.

==דיסקוגרפיה==
===אלבומים===
* 1974 — Mr. Barracuda
* 1975 — Ramaya
* 1976 — Aloha Playa Blanca
* 1978 — Boogie Baby
* 1984 — The Best of Afric Simone (válogatás)
* 1990 — Afro-Lambada
* 1998 — Hafanana
* 2000 — Best of Afric Simone (válogatás, CD)

===סינגלים===
* 1974 — Barracuda / Humbala
* 1975 — Ramaya / Piranha
* 1975 — Hafanana / Sahara
* 1976 — Aloha / Marabu
* 1976 — Playa Blanca / Marabu
* 1977 — Maria Magdalena / July
* 1979 — Me Gusta Bailar / Jambo Jambo
* 1980 — China Girl

==קישורים חיצוניים==
* 

קטגוריה:זמרים מוזמביקים
קטגוריה:ילידי 1956
Work Bitch

Work Bitch (בעברית: תעבדי כלבה, מעוצב: !Work B**ch) הוא הסינגל הראשון מאלבומה השמיני של זמרת הפופ האמריקנית בריטני ספירס. הסינגל יצא ב-17 בספטמבר 2013, באמצעות חנות המוזיקה של iTunes.

ב-15 בספטמבר 2013, דלף השיר במלואו יום לפני הפצתו בתחנת הרדיו: "iHeartRadio", בשל ההדלפה הוקדמה הפצת השיר ליום ההדלפה.

==רקע והוצאה==
שמועות לגבי סינגל ראשון מתוך אלבומה השמיני הקרב של ספירס החלו להתפשט כבר בתחילת הקיץ, כאשר רק ב-20 באוגוסט, באתר אינטרנט הרשמי של הזמרת נפתחה ספירה לאחור של 28 ימים עד לתאריך ה-17 בספטמבר. בתגובה לספירה לאחור בריטני רק צייצה בטוויטר: "מוזיקה חדשה מגיעה יותר מהר ממה שאתם מצפים". ב-9 בספטמבר, אישרה ספירס כי בתום הספירה לאחור הפועלת באתרה, יצא לאור הסינגל הראשון מתוך האלבום.

ב-15 בספטמבר 2013, כיממה לפני מועד היציאה לאור, דלף השיר במלואו לאתרים שונים באינטרנט לרבות יוטיוב. בעקבות ההדלפה ספירס הגיבה דרך חשבון הטוויטר והפייסבוק שלה כי היא מאוד מאוכזבת, ועל כן השמעת הבכורה של השיר הוקדמה לאותו יום. השיר זכה להשמעת בכורה ב-15 בספטמבר 2013, בשעה 15:00 בצהריים, שעון ארצות הברית, בתחנת הרדיו "iHeartRadio". בחצות אותו היום הופץ השיר להשמעות בכל תחנות הרדיו בארצות הברית ולהורדה דיגיטלית בחנות המוזיקה של אפל iTunes.

==וידאו קליפ==
הוידאו קליפ לסינגל: "Work Bitch" צולם על ידי בן מור, שאחראי בין היתר לווידאו קליפ של will.i.am בשיתוף ספירס בסינגל: "Scream & Shout". ב-29 באוגוסט, חשפה ספירס שהיא בחזרות לצילומים, אותם כינתה "הדבר הגדול ביותר שבוע הבא". הצילומים נמשכו שלושה ימים במאליבו שבקליפורניה, ב־7 בספטמבר עד ה-10 בספטמבר, במהלכם ספירס ומנהלה האישי פרסמו תמונות מהסט בחשבונותיהם ברשתות החברתיות.

ב-2 באוקטובר, יצא לאור הווידאו קליפ. ונהפך לווידאו השני הנצפה ביותר באתר היוטיוב שלה עם כ־350,000,000 מיליון צפיות והקליפ הראשון שלה אשר עבר את רף מיליון הלייקים.

נכון לנובמבר 2017 הווידאו קליפ לשיר עומד על כ-265,000,000 צפיות באתר ה-vevo הרשמי שלה. הוא נחשב לאחד מהווידאו קליפים היקרים ביותר בכל הזמנים.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שהופקו על ידי ויל.איי.אם
קטגוריה:שירים על כסף
קטגוריה:שירים על עבודה
קטגוריה:שירי דאנס-פופ
קטגוריה:שירי מוזיקת דאנס אלקטרונית
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
קטגוריה:סינגלים בהוצאת RCA רקורדס
האם המעונה ובנה

"האם המעונה ובנה - אירופה 1942" או "האם הכבולה ובנה - אירופה 1942" הוא פסל משנת 1952 מאת הפסל הישראלי יחיאל שמי.

הפסל "האם המעונה ובנה", שנוצר בשנת 1952 מעץ אזדרכת, מציג דימוי של אישה שידיה מורמות ועקודות מעל ראשה, השמוט לצד. אל רגליה צמודה דמות של ילד, העומד בגבו אל הצופה ומרים ראשו לעברה. שמי עיצב את הדמויות בקומפוזיציה היוצרת מעין עמוד טוטם. ביקורת מאוחרת מצאה בו הקשר לאמנות נוצרית וליצירתם של אמנים כקתה קולביץ וזאב בן-צבי.

שמי יצר את הפסל בראשית שהותו בכברי. הוא העיד בראיון מאוחר כי הסמליות שבפסל לא הייתה טבעית בעבורו: 
הפסל הוצג לראשונה בתערוכה בקיבוץ נען בשנת 1952 ביחד עם הפסל "אדם בערבה" ופסל ראש של לוחם וזכה לביקורות חיוביות בקרב הציבור וקהל המבקרים, שהתרשמו מן הביטוי החזותי של שואת יהודי אירופה. באותה עת ביקש בית לוחמי הגטאות לרכוש את הפסל, אולם לבסוף הוא נרכש לאוסף המשכן לאמנות על שם חיים אתר.
==גלריה==
<gallery>
קובץ:Shemi haasor003.jpg|רישום (האם המעונה ובנה), ראשית שנות החמישיםעיפרון על ניירגובה 38 ס"מ, רוחב 22 ס"מ
</gallery>

==הערות שוליים==

קטגוריה:פסלים (יצירות)
קטגוריה:פיסול ישראלי
קטגוריה:יחיאל שמי
קטגוריה:אוסף המשכן לאמנות על שם חיים אתר
קטגוריה:השואה באמנות
קטגוריה:נשים בפיסול
קטגוריה:נשים והשואה
יום המתכנת

יום המתכנת הוא חג מקצועי המוכר על ידי חברות היי-טק רבות המצוין ביום ה-256 (ה-100 בהקסאדצימלי, או 2<sup>8</sup>) של כל שנה (13 בספטמבר בשנים רגילות ו-12 בספטמבר בשנים מעוברות).

המספר 256 נבחר מכיוון שזהו המספר של ערכים ייחודים הניתנים לייצוג בבית (8 ביטים).

==הכרה רשמית==
יום המתכנת הוצע על ידי Valentin Balt, שכיר בחברת Parallel Technologies. בשנת 2002 הוא אסף חתימות עבור עצומה שהוגשה לממשלת רוסיה על-מנת שתכיר ביום הזה כחג רשמי.

ב-1 בספטמבר 2009 נשיא רוסיה דמיטרי מדבדב חתם על העצומה.

מתכנת
קטגוריה:תכנות
קטגוריה:אירועים בחודש ספטמבר
נמרוד (אונייה, 1867)

"נמרוד" (באנגלית: Nimrod) הייתה האונייה בה יצא חוקר הקוטב ארנסט שקלטון ב-1907 בראש המשלחת הנושאת את שמה אל הקוטב הדרומי.

הייתה זו יכטת קיטור בתפוסה ברוטו של 334 טונות, ששימשה לציד לווייתנים וכלבי ים. היא נבנתה במספנת "סטיבן" בדאנדי, ובנייתה וציודה הושלמו בינואר 1867. כשנבחרה על ידי שקלטון לשמש כאוניית המשלחת, הייתה "נמרוד" בת 41 שנים. הוא קנה אותה במחיר 5,000 לירות שטרלינג ושינה את מערך המעטה שלה מסקונר למעטה של ברקנטינה. מהירותה המקסימלית בכוח המנוע בלבד הייתה 6 קשרים.

כמות האספקה שהוטענה באונייה הייתה כה גדולה, עד כי לא נותר בה מקום עבור הפחם שנדרש להפלגה מניו זילנד אל אנטארקטיקה, והיא נגררה על ידי "קוניה" (Koonya) עד שולי משטח הקרח הנטרד. ממשלת ניו זילנד מימנה מחצית מעלות הגרירה, וסר ג'יימס מילס, יו"ר חברת אוניות הקיטור "יוניון" מימן את החצי הנותר. רב החובל של "קוניה" בהפלגה זו היה קפטן פרדריק פרייס אוואנס.

"נמרוד" יצאה להפלגתה תחת פיקודו של רב החובל רופרט אינגלנד, אך שקלטון לא היה מרוצה מתפקודו והחליף אותו בקפטן פרדריק פרייס אוואנס, והוא שפיקד על האונייה בהפלגת ההצלה שלה ב-1909. לאחר שובה לאנגליה מכר שקלטון את האונייה.

ב-31 בינואר 1919 עלתה "נמרוד" על החוף ב-Barber Sands, ליד נורפוק והתרסקה. מבין צוותה שמנה 12 איש ניצלו שניים בלבד.

על שמה קרוי קרחון נמרוד באנטארקטיקה.

==קישורים חיצוניים==

==הערות שוליים==

קטגוריה:ספינות מחקר גאוגרפי
קטגוריה:אוניות וספינות מפרשים יחידאיות
קטגוריה:יכטות קיטור
התרנגולת הקטנה והחכמה

התרנגולת הקטנה והחכמה (נקרא בהפצתו המקורית בארץ תרנגולת חרוצה, באנגלית: The Wise Little Hen) הוא סרט הנפשה מסדרת סימפוניות טיפשיות של וולט דיסני שיצא בשנת 1934. הסרט, שמבוסס על הסיפור התרנגולת האדומה הקטנה, מציג את הופעת הבכורה של דונלד דאק.<ref></ref>

אף על פי שחברת ההפצה יונייטד ארטיסטס בחרה את 9 ביוני 1934 כתאריך שחרור הסרט, הוא למעשה הוצג לראשונה ב-3 במאי 1934 בבית הקולנוע "Carthay Circle" שבלוס אנג'לס עבור מופע צדקה, בעוד שהוא קיבל מאוחר יותר את הצגת הבכורה הרשמית שלו ב-7 ביוני ברדיו סיטי מיוזיק הול בעיר ניו יורק.<ref name="CRBirthday" /><ref name="symphony1"></ref> את ההנפשה יצרו האומנים ארט באביט, דיק הומר, קלייד ג'רונימי, לואי שמיט ופרנצ'י דה טרמודן (בסיוע של קבוצת אנימטורים זוטרים בראשותו של בן שרפסטין).<ref name="encyclopedia"></ref><ref name="breakdown" /> הסיפור הועבד לרצועת קומיקס על ידי טד אוסבורן ואל טאלייפרו, והיה להופעתו הראשונה של דונלד דאק בקומיקס של דיסני.<ref name="IDW-v1"></ref>

== תקציר העלילה ==
במרכז העלילה תרנגולת קטנה וחכמה המחפשת מישהו שיעזור לה לזרוע את צמחי התירס שלה. "פטר החזיר" ו"דונלד דאק" טענו כי יש להם כאב בטן כדי להתחמק מהמטלה. כך התרנגולת נאלצת לשתול אותם בעצמה בסיוע של אפרוחיה.

כאשר מגיע העת לקצור את התירס, פטר ודונלד שבים וטוענים כי כואבת להם הבטן, אך בשונה מהפעם הקודמת, התרנגולת מבחינה בהונאה. היא מחליטה להכין מגוון מאכלים מהתירס, והולכת אל פטר ודונלד, אך עוד לפני שהיא מספיקה להגיד להם על המאכלים, הם מזייפים כאב בטן נוסף, וברגע שהיא מציינת כי הביאה אותם עבורם, באורח פלא הם מתחילים להרגיש טוב יותר. התרנגולת מחליטה ללמד אותם לקח, ובמקום את אחד ממאכליה, היא נותנת להם לבלוע שמן קיק, כביכול כדי לסייע לכאב הבטן שלהם.

== דמויות ומדבבים ==
* התרנגולת הקטנה והחכמה - פלורנס גיל
* דונלד דאק, פטר החזיר - קלרנס נאש
* אפרוחים - פורב פולן

== קישורים חיצוניים ==

* "[http://www.bcdb.com/bcdb/cartoon.cgi?film=3932 התרנגולת הקטנה והחכמה]", הסרט באתר Bcdb 
* "[https://www.youtube.com/watch?v=A5dowCyaP7I התרנגולת הקטנה והחכמה]", הסרט באתר יוטיוב

== הערות שוליים ==

קטגוריה:דיסני: סרטי הנפשה
קטגוריה:תרנגולים בתרבות
קטגוריה:סרטים קצרים של דיסני
קטגוריה:סרטים אמריקאיים משנת 1934
קטגוריה:סימפוניות טיפשיות
קוטקה באסקט

מראה חיצוני של ההיכל הביתי, "סטבקו ארנה"
מועדון הספורט קוטקה (בפינית: Kotkan Työväen Palloilijat), היא קבוצת כדורסל פינית מהעיר קוטקה, המתמודדת בליגה הפינית.

== היסטוריה ==
הקבוצה הוקמה בשנת 1927 כחלק מ"מועדון הספורט של קוטקה" (Kotkan Työväen Palloilijat). הקבוצה משתתפת בליגה הבכירה מאז הקמתה, ובמשך השנים שמרה על מקומה בצמרת הליגה וזכתה באליפויות ובגביעים. 

=== השתתפות באירופה ===
בעונת 1991/92 השתתפה הקבוצה בגביע ספורטה, ובהמשך בשלבים המוקדמים של הסופרוליג (1993, 1994, 1995). בעונת 2013/14 תשתתף בשלב הבתים של היורוצ'לנג'. 

הקבוצה מארחת בסטבקו ארנה, המכיל 2,000 מקומות ישיבה.

==תארים והישגים==
* הליגה הפינית:
**אליפות (6): 1958, 1967, 1988, 1991, 1993, 1994
**מקום שני: 1960, 1961, 1985, 1986, 1987, 1990, 2013
**חצי גמר: 2002, 2003, 2004, 2007, 2011
*הגביע הפיני:
**זכייה (9): 1978, 1983, 1984, 1985, 1987, 1990, 1993, 2003, 2004
**חצי גמר: 2013

==קישורים חיצוניים==

* 

קטגוריה:קבוצות כדורסל פיניות
הים המזרחי (הירח)

הים המזרחי כפי שצולם מ[[גשושית LRO]]
הים המזרחי (בלטינית: Mare Orientale) הוא ים ירחי הנמצא בשוליים המערביים של הצד הירחי הנראה, בקווי אורך ורוחב 19.4° דרום ו-92.8° מערב. מראהו דומה למטרת ירי ענקית שקוטרה כ-930 ק"מ.

מקור פרדוקס שמו נובע מן העובדה כי למשך מאות בשנים שירטטו הסלנוגרפים את מפות הירח כשקוטבו הדרומי בקצה העליון, בשל התמונה ההפוכה שהופיעה לרוב בטלסקופים הראשונים – מה שהביא לבלבול (ואף נוח יותר להתייחס לצד זה כסמוך לצד המזרח בכיפת השמיים הארצית). בשנת 1961 שונו ההגדרות על־פי כיווני צפון-דרום (המקבילות לכדור־הארץ) וקווי הזריחה והשקיעה.

הים המזרחי כפי שצולם לראשונה מ[[גשושית לונר אורביטר 4]]

קוטר מכתש הפגיעה העיקרי 327 ק"מ. בתצלום ניתן להבחין ב"הרי הקורדילרה" שגובהם מגיע ל-6,000 מ' הסוגרים על האגן כטבעת. 6 טבעות הרים קונצנטריות נוספות שביניהן עמקים ממולאים חלקית בחומר מקיפים אותו, ובכך מגיע קוטרו לגודלו המרבי האמור לעיל. על פני 1,000 ק"מ נוספים זרועים פני השטח עיי מפולת גדולים, אשר ברור כי הועפו מתוככי המכתש בעוצמה אדירה. הים נוצר ככל הנראה מפגיעת אסטרואיד שקוטרו 50–100 ק"מ. הואיל ועיי המפולת רבים יותר ממערב למכתש, משתער מכך כי העצם התקרב לירח מצד מזרח ופגע בו מאחור.

משך שנים רבות הופיע צדו זה של הירח לעיני האסטרונומים במבט צדדי ובלתי ברור, עד יום ה-25 במאי 1967 בו חלפה הגשושית לונר אורביטר 4 מעליו וצילמה את מראהו לראשונה במבט אנכי. האסטרונום ג'ררד קאיפר מאוניברסיטת אריזונה סבר כי אם ניתן היה לראותו בצד הקרוב ממש, מיתולוגיה שלמה הייתה נוצרת סביבו.

==קישורים חיצוניים==

==הערות שוליים==

קטגוריה:ימות הירח
Arcade Fire (EP)

Arcade Fire (שנודע גם בשם הלא-רשמי Us Kids Know) הוא המיני-אלבום (EP) של להקת האינדי-רוק הנושאת את אותו השם, ארקייד פייר. האלבום הוצא עצמאית על ידי הלהקה ב-2003 ונמכר בהופעותיהם וכן היה זמין באתר שלהם.

ה-EP עבר מאסטרינג מחדש ונארז בצורה מחודשת לקראת ההוצאה לאור המחודשת שלו על ידי Merge Records לאחר שהמעריצים נהרו אחרי האלבום המלא הראשון של הלהקה (Funeral) וחיפשו להאזין לעוד חומרים מאת הלהקה. המיני-אלבום קיבל ביקורות חיוביות ממבקרי המוזיקה, עם זאת, חלקם ציינו שהוא נחות לעומת אלבום הבכורה ולאורו מודגשת מאוד הבוסריות שלו.
הנושאים בהם עוסקת יצירה זו כוללים: הורים, חיים בפרברים, אהבה חדשה, פחדים ועוד.

השיר השלישי באי פי, "No Cars Go", הוקלט מחדש לאלבום המלא השני של הלהקה, Neon Bible.

==רקע והקלטה==
בקיץ 2002, נסעו ארקייד פייר לתקופה קצרה למיין להקליט את המיני-אלבום. הסיבה שנסעו לשם היא שהוריו של וין עברו לשם באותה תקופה, לאחר שאביו של וין קיבל שם עבודה.

בשנה שלאחר מכן הלהקה הוציאה לאור את האי פי והחלה מוכרת אותו באתר שלהם וכן בהופעותיהם (שכן לא היו חתומים בשום לייבל שיפיץ אותם).
ארקייד פייר נפגשו עם מספר לייבלים על מנת להוציא את אלבום הבכורה שלהם וחתמה לבסוף עם Merge Records משום שהסולן [וין באטלר] אהב להקות כמו המגנטיק פילדס (Magnetic Fields)] ו-ניוטרל מילק הוטל שכבר היו חתומות עם הלייבל.
ב 2004 הוציא לאור הלייבל את האי פי דרך האתר שלהם, לאחר ההצלחה של Funeral. בשנה לאחר מכן, הלייבל דאג שהמיני-אלבום יעבור מאסטרינג מחדש ויארז מחדש והחל משווק את האלבום לראשונה לחנויות המוזיקה.

==מן הביקורת==

ה־EP קיבל ביקורות חיוביות פושרות יחסית בשל הבוסריות שלו, שיוחסה לכך שהלהקה עדיין לא הייתה מספיק בטוחה ביכולות ובצליל שלה כשהקליטה.
מבקר AllMusic, ג'יימס כריסטופר מונגר, העניק לו ציון של שלושה כוכבים וחצי מתוך חמישה והסביר, שבעוד שכל שבעת השירים הכלולים ב־EP מאוד מפוכחים וברורים, הם לא ממוקדים דיים באותה מידה שהם יפים, דבר שמביא לאווירה חלומית וקצת לא מציאותית, אווירה זו מצליחה להפוך כל חתך, עמוק ככל שיהיה להרגיש כמו שריטה. בעיני מונגר, שיאי האלבום הם "Old Flame", "No Cars Go" ו-"Vampire/Forset fire".
המגזין Stylus שנתן את הציון +B לאי פי, כתב שהוא מהווה מאמץ חזק והוא בין האלבומים הטובים שהקהל פסח עליהם לשנת 2003 אבל עדיין האי פי לא קרוב להשוואה להופעה החיה של הלהקה.
פיצ'פורק נתנו ציון 6.8 מתוך 10, והרחיבו שהיצירה הזו באה בתקופה שהלהקה עדיין אינה בטוחה ביכולותיה מספיק. עוד ציין מבקרם, כי המהלכים המוזיקליים פחות עשויים והשינויים שלהם לא מספיק מעודנים, בעוד שבFuneral מהלכים דומים שעשויים טוב יותר ומבוימים מוצלח יותר מתגמלים את המאזין הרבה יותר. לעומת זאת, הוסיף סטפן דאוזנר (המבקר המדובר מפיצ'פורק), יש רגעים במיני-אלבום שלא רק רומזים לגבהים אליהם יגיע Funeral אלא מתרוממים לשיאים כאלו בעצמם.

==רשימת השירים==
כל השירים באלבום נכתבו על ידי וין באטלר ורז'ין שאסיין, למעט "Headlights look like diamonds" שנכתב על ידי וין, רז'ין וג'וש דאו.

==קישורים חיצוניים==

==הערות שוליים==

קטגוריה:מיני-אלבומי בכורה מ-2003
קטגוריה:אלבומי ארקייד פייר
קטגוריה:אלבומי אינדי רוק
דיוויזיית הכוחות המיוחדים ה-15

דיוויזיית הכוחות המיוחדים ה-15 היא דיוויזיית כוחות מיוחדים בצבא הסורי, המשתייכת לקורפוס הראשון ושוכנת באזור הר הדרוזים בדרום-מערב סוריה. למרות השיוך של הדיוויזיה ככוחות מיוחדים, היא למעשה מורכבת משני רגימנטים של כוחות מיוחדים ורגימנט משוריין אחד, מה שהופך את הרכבה לדומה יותר לדיוויזיה ממוכנת.

הדיוויזיה הוקמה בשנת 1994 עם הארגון מחדש של פיקוד הכוחות המיוחדים, דבר קיומה של הדיוויזיה נגלה לציבור העולם המערבי רק עם תחילת מלחמת האזרחים בשנת 2011. יעודה של הדיוויזיה הוא לאבטח את האזור דרומית לדמשק, לאורך הגבול עם ירדן, אימונם של לוחמי הכוחות המיוחדים בלוחמה הררית נותן להם יתרון בהגנה על האזור ההררי של הר הדרוזים.

==מלחמת האזרחים בסוריה==
במהלך הלחימה במלחמת האזרחים, הצבא הסורי העביר יחידות של כוחות מיוחדים להשתתף בקרבות לצד יחידות צבא רגילות, במטרה למנוע עריקות ביחידות הרגילות. כחלק מתפיסה זו, כוחות הדיוויזיה התפרסו במוקדי הלחימה השונים. בתחילת 2011, הועבר הרגימנט ה-35 לאזור דרעא יחד עם הרגימנטים ה-41 וה-47. ישנם דיווחים על כך שלרגימנטים אלו סופחו גדודים רגילים שנלחמו תחת פיקודם. ישנם דיווחים על כך שככל הנראה לוחמי הרגימנט ה-35 הרגו מפגינים בלתי חמושים באזור דרעא באפריל 2011.

באוקטובר 2012 הגיעו דיווחים כי הרגימנט ה-35 בפיקודו של לִואא' רמדאן מחמוד רמדאן, למעשה הושמד בקרבות באזור אידליב בצפון המדינה כאשר הבסיס בו הוא שכן נכבש על ידי צבא סוריה החופשית. כחודש לאחר מכן נכבש 'בסיס 46' של הרגימנט ה-46, מהמעוזים החשובים של השלטון הסורי באזור חלב, הרגימנט ככל הנראה פעל יחד עם כוחות הדיוויזיה.

שני הרגימנטים האחרים של הדיוויזיה, ה-127 וה-404, נשלחו ללחימה באזור חומס בפברואר 2012.

==הערות שוליים==

15
קטגוריה:יחידות עילית